ga ga ga ga ga ga ga ca en en ga es ga es ga en en en pt es fr es es es fr en pl en lv en hu it nl pl ca de de ja jbo fr en vep ga ga ca tl es en en id ga ga id id ga es ga es ga ga id kn ru ga en ga ga fr ga pt es ga ga ga ga ceb ga ga ga ga ga ga ga en ga es ga ga ga ga br ga ga id ga ga ga ga ga ga ga ga ga ga ga la ga ga ca
Conas tacú le tionscnamh - Tionscnamh Eorpach na Saoránach - An Coimisiún Eorpach
Tionscnamh Eorpach ó na Saoránaigh
Téigh chuig príomh-inneachar [eochair-aicearra S], trí uirlisí suímh, roghnóir teanga, cosán nascleanúna agus roghchlár nascleanúna a scipeáil
Téigh chuig roghchlár nascleanúna, trí uirlisí suímh, roghnóir teanga agus cosán nascleanúna a scipeáil
Téigh chuig cosán nascleanúna, trí uirlisí suímh agus roghnóir teanga a scipeáil
Téigh chuig roghnóir teanga, trí uirlisí suímh a scipeáil
Tionscnamh Eorpach ó na Saoránaigh
An nós imeachta céim ar chéim
Tionscnaimh atá ar oscailt
Tionscnaimh ar éirigh leo
Níor leor an tacaíocht
Iarratais ar chlárú a diúltaíodh
An smaoineamh agatsa ina thionscnamh saoránach?
Ullmhaigh bhur gcóras bailiúcháin ar líne
Treoir do Thionscnamh Eorpach na Saoránach
Athbhreithniú ar an Rialachán
Cur chun feidhme ag an leibhéal náisiúnta
Slite eile le go gcloisfí uait
Conas tacú le tionscnamh?
Chun tacú le tionscnamh saoránach Eorpach, ní mór duit bheith i do shaoránach de chuid an AE (náisiúnaigh ballstáit de chuid an AE) atá sách sean le vótáil* i dtoghcháin do Pharlaimint na hEorpa (18 seachas san Ostair, áit ar 16 an aois vótála).
Chun é sin a dhéanamh, ní mór duit sainfhoirm ráiteas tacaíochta a chuireann eagraithe an tionscnaimh ar fáil, a líonadh isteach ar pháipéar nó ar líne (má chuir na heagraithe suíomh gréasáin chun na críche sin ar fáil). Féach na míreanna thíos do bhreis eolais faoin tslí chun é sin a dhéanamh.
Sula síneoidh tú, féach go mbeidh an fhaisnéis uile is gá faoin tionscnamh ar an bhfoirm (an teideal, cur síos agus cuspóirí, srl.) chomh maith le cláruimhir an Choimisiúin don tionscnamh sin. Más mian leat, tig leat a sheiceáil ar cláraíodh an tionscnamh ar an suíomh gréasáin seo (tá de cheangal ar eagraithe a dtionscnamh a chlárú sula dtosaíonn siad ar ráitis tacaíochta a bhailiú).
* Ní gá go mbeadh saoránaigh i dteideal vótála nó cláraithe chun vótáil, is leor go mbeidís sách sean.
Na sonraí ar gá duit iad a chur ar fáil i d'fhoirm ráiteas tacaíochta , braithfidh siad ar an mballstát AE arb as duit. Sin toisc gurb iad na húdaráis náisiúnta atá freagrach as bailíocht ráitis tacaíochta na sínitheoirí a fhíorú agus as líon na ráiteas tacaíochta a bailíodh i ngach tír a dheimhniú (tá de cheangal ar eagraithe tionscnamh líon áirithe sínithe a bhailiú i 7 mballstát de chuid an AE ar a laghad). Dá bhrí sin, is ionann na sonraí riachtanacha agus an méid is gá chun ráiteas tacaíochta a fhíorú, dar leis na ballstáit.
Má tá cónaí ort i dtír amháin san AE is go bhfuil náisiúntacht tíre eile agat, nó má tá náisiúntacht roinnt ballstát agat, beidh ort an tír a roghnú a ndéanfar do ráiteas tacaíochta a chomhaireamh ina leith. Ba cheart duit an tír sin a roghnú a bheidh in ann na sonraí a thug tú i do ráiteas tacaíochta a fhíorú: ar brath ar an gcás, b'fhéidir gurb í sin an tír a d'eisigh uimhir do (dhoiciméid) aitheantais phearsanta, tír do chónaithe nó tír do náisiúntachta (nó ceann acu).
In aon chás, ní cheadaítear duit ach tionscnamh a shíniú uair amháin.
Tá na riachtanais do gach tír le fáil anseo.
Do bhreis eolais, gliogáil anseo.
Úsáid foirm ón mballstáit (nó ó cheann acu) arb as duit (sin ballstát do náisiúntachta nó an ballstát ina bhfuil cónaí ort).
Líon isteach an fhaisnéis is gá (ag brath ar an mballstát).
Sínigh an fhoirm is tabhair ar ais do na heagraithe í.
Téigh chuig suíomh gréasáin na n-eagraithe (b'fhéidir go bhfaighfeá an nasc ar leathanach ábhartha an tionscnaimh ar an suíomh gréasáin seo).
Seiceáil gur dheimhnigh údarás inniúil i mballstát an córas bailiúcháin ar líne a úsáideann na heagraithe (is gá d'eagraithe an teastas a fhoilsiú ar a suíomh gréasáin). Taispeánann an teastas sin gur sheiceáil an ballstát atá i dtrácht, i measc nithe eile, gur bailíodh na sonraí agus gur stóráladh sa chóras go slán iad
Líon isteach an fhaisnéis is gá, ag cinntiú duit go dtugann tú na sonraí is gá do do bhallstát.
Ní gá duit síniú go leictreonach nuair a chuireann tú isteach do ráiteas tacaíochta ar líne.
Is náisiúnach ballstáit (nó roinnt ballstát) tú agus tá cónaí ort i mballstát eile: cén ballstát ina gcomhairfear do ráiteas tacaíochta?
Ag brath ar na sonraí is gá do na ballstáit sin, b'fhéidir go bhféadfá roghnú idir na ballstáit sin, ar choinníoll nach ceadmhach duit tionscnamh a shíniú ach uair amháin. Is iad na sonraí a chuireann tú ar fáil i do ráiteas tacaíochta (m.sh. uimhir pas nó uimhir cárta cónaithe) a chinnfidh cén ballstát ina gcomhairfear do ráiteas tacaíochta.
Ostarach ina chónaí san Eastóin, tig leis
an fhoirm a líonadh isteach don Eastóin, agus a (h)ainm, sloinne, seoladh, dáta is áit bhreithe agus náisiúntacht á dtabhairt aige/aici - sa chás sin is san Eastóin a dheimhneofar is a chomhairfear a ráiteas tacaíochta;
nó nó an fhoirm a líonadh isteach san Ostair, agus a chur ar fáil, sa bhreis ar na sonraí thuasluaite, a (h) uimhir pas nó cárta aitheantais - sa chás sin is san Ostair a dheimhneofar is a chomhairfear a ráiteas tacaíochta.
Do bhreis eolais, gliogáil anseo.
Is saoránach de chuid an AE tú ach tá cónaí ort lasmuigh den AE: An bhféadfaidh tú tacú le tionscnamh? Cén ballstát ina gcomhairfear do ráiteas tacaíochta?
Braitheann sé sin ar an mballstát ar náisiúnach de tú.
Ar brath ar na riachtanais a iarrann an ballstát sin, féadfaidh nó ní fhéadfaidh tú tacú. Sin, toisc ná fuil cuid de na ballstáit in ann ráitis tacaíochta óna náisiúnaigh atá ina gcónaí lasmuigh den AE a dheimhniú.
Má bhíonn tú in ann tacú, is i mballstát do náisiúntachta a chomhairfear do ráiteas tacaíochta
Do bhreis eolais, gliogáil anseo.
Cad a tharlóidh anois?
Ach an líon ráiteas tacaíochta is gá (1 milliún ar fad agus na híostairsigh is gá arna sroicheadh i 7 mballstát AE ar a laghad) a bheith bailithe ag ne heagraithe, cuirfidh siad faoi bhráid na n-údarás inniúil iad i ngach tír inar bhailigh siad iad ionas gur féidir iad a fhiorú. Ach iad a bheith fíoraithe ag na húdaráis, eiseoidh siad teastas chuig na heagraithe a dheimnheoidh líon na ráiteas tacaíochta bailí a bailíodh. Fíorú na n-údarás náisiúnta, sin seiceáil go bhfuil na sonraí a chuir tú ar fáil i gceart.
Tá ceangala ar eagraithe tionscnaimh agus ar na húdaráis náisiúnta araon do shonraí a chosaint le linn an nós imeachta ar fad agus ní ceadmhach do shonraí a úsáid chunn aon chríche eile.
Do bhreis eolas faoin tslí ina gcosnóar do shonraí, gliogáil anseo.
ECI v1.7.8 | Nuashonrú is déanaí: 19/09/2017 18:11 | Barr